Slovakias ambassade i Oslo

Slovakias ambassade i Oslo er Den slovakiske republikks diplomatiske representasjon i Norge, i Thomas Heftyes gate 24. Ambassadøren er sideakkreditert til Island, og Slovakia har også konsulater i Bergen, Drammen og Reykjavik.

Ambassaden holder til i en to etasjers villa som ble tegnet av arkitekt Emil von Trepka og oppført i 1906. Ambassadørresidensen er i nr. 32.

Norge har på sin side hatt ambassade i Bratislava siden september 2004. Den er imidlertid planlagt nedlagt i 2023.

Referanser

Eksterne lenker 
 The Oslo Diplomatic List på UDs nettside Diplomatiske forbindelser
 Utenriksdepartementet om bilaterale forbindelser mellom Slovakia og Norge (arkivert nettside)
 Embassypages.com om ambassaden

Ambassader i Norge
Ambassadebygninger i Oslo
Slovakia